Svarbus teisinis pranešimas

|

52009PC0270

Tarybos sprendimas dėl Europos bendrijos pozicijos Energijos bendrijos ministrų taryboje nustatymo (Sarajevas, 2009 m. birželio 26 d.)  /* KOM/2009/0270 galutinis */

	[pic] | EUROPOS BENDRIJŲ KOMISIJA |Briuselis, 15.6.2009KOM(2009) 270 galutinisTARYBOS SPRENDIMASdėl Europos bendrijos pozicijos Energijos bendrijos ministrų taryboje nustatymo (Sarajevas, 2009 m. birželio 26 d.)AIŠKINAMASIS MEMORANDUMASEnergijos bendrijos ministrų taryba susitiks 2009 m. birželio 26 d. Sarajeve (Bosnija ir Hercegovina). Kad Europos bendrija galėtų dalyvauti priimant svarbius sprendimus, būtina nustatyti Europos bendrijos poziciją pagal Sutarties 300 straipsnį ir laikantis 2006 m. gegužės 29 d. Tarybos sprendimo dėl Energijos bendrijos sutarties sudarymo Europos bendrijos vardu nuostatų.Pasiūlyme dėl Tarybos sprendimo nagrinėjami visi darbotvarkės klausimai, kuriais, kaip nurodyta toliau, Ministrų taryba turėtų priimti sprendimą. Kiti darbotvarkės klausimai paminėti informaciniais tikslais.1. SPRENDIMO SUDEDAMOSIOS DALYSKomisija paskelbs Europos bendrijos pozicijas dėl toliau nurodytų sprendimo sudedamųjų dalių, kaip nustatyta siūlomo sprendimo priede.1.1. Biudžeto klausimaiKomisija, remdamasi 2008 m. gruodžio 31 d. audito ataskaita, Biudžeto komiteto ataskaita dėl 2008 m. audito ir Direktoriaus ataskaita dėl biudžeto vykdymo, patvirtins, kad direktorius įvykdė 2008 m. biudžetą. Ji patvirtins Energijos bendrijos 2010–2011 m. biudžetą (3 250 000 EUR 2010 m. ir 3 380 000 EUR 2011 m.)[1], jei tokius finansinius asignavimus abiem metams patvirtins biudžeto įstaiga.1.2. Darbo programaKomisija patvirtins 2010–20011 m. Energijos bendrijos darbo programą.1.3. Direktoriaus kadencijaKomisija patvirtins Energijos bendrijos sekretoriato direktoriaus kadenciją antram trejų metų laikotarpiui.1.4. Atsinaujinančių energijos išteklių darbo grupėKomisija pritars Atsinaujinančių energijos išteklių darbo grupės sukūrimui; grupės pagrindinis uždavinys bus neseniai patvirtintos direktyvos įgyvendinimas Energijos bendrijoje.2. KITOS SUDEDAMOSIOS DALYS2.1. Be svarstymų patvirtinami punktaiKomisija patvirtins Nuolatinės aukšto lygio grupės praėjusių dviejų posėdžių metu priimtas išvadas ir atsižvelgs į šias ataskaitas:-  Energijos bendrijos darbo programos įgyvendinimo ataskaitą;-  2008 m. audito ataskaitą, Biudžeto komiteto ataskaitą dėl 2008 m. audito ir Direktoriaus ataskaitą dėl 2008 m. biudžeto vykdymo;-  Ataskaitą dėl neišspręstų ginčo bylų.Komisija taip pat patvirtins pagal Energijos bendrijos Ministrų tarybos 2008 m. birželio mėn. priimtų Ginčų sprendimo tvarkos taisykles įsteigto Patariamojo komiteto sudėtį. Atkreipiame dėmesį į tai, kad Europos bendrijai atstovaus Europos Komisijos pareigūnas ir į tai, kad Patariamasis komitetas gali Ministrų tarybai teikti tik teisiškai neprivalomą nuomonę.2.2. Naujų susitariančiųjų šalių stojimasKomisija praneš apie derybų su Moldovos Respublika, Ukraina ir Turkija eigą ir pritars Gruzijos prašymui[2].2.3. Sutarties įgyvendinimasKomisija atsižvelgs į ataskaitą dėl rinkos vystimosi [bus įvykdyta, gavus ataskaitą].2.4. Tiekimo užtikrinimasKomisija pritars pirmojo Energijos bendrijos Tiekimo užtikrinimo grupės posėdžio rezultatams ir kartu atkreips dėmesį į būtinybę glaudžiai derinti savo veiksmus su ES Dujų koordinavimo grupės veikla. Be to, Komisija skatins keistis nuomonėmis dėl elektros energijos tiekimo prognozuojamos padėties 2009 m. vasarą.2.5. Atsinaujinantys energijos šaltiniaiKomisija pritars pradėtiems naujosios ES direktyvos įgyvendinimo Energijos bendrijoje tyrimams ir darbo grupės, kuri kontroliuotų jos įgyvendinimą, sukūrimui (žr. 1.4 punktą).2.6. Energijos vartojimo efektyvumasKomisija atsižvelgs į Energijos vartojimo efektyvumo darbo grupės galutinę ataskaitą ir pritars jos rekomendacijoms dėl galimybės Energijos bendrijoje įgyvendinti tam tikrus ES teisės aktų elementus, susijusius su energijos vartojimo efektyvumu. Komisija, siekdama parengti susijusius dokumentus ir dar labiau padėti susitariančiosioms šalims rengiant nacionalinius energijos vartojimo efektyvumo planus, rekomenduos pratęsti darbo grupės veiklą iki 2010 m. pabaigos. PasiūlymasTARYBOS SPRENDIMASdėl Europos bendrijos pozicijos Energijos bendrijos ministrų taryboje nustatymo (Sarajevas, 2009 m. birželio 26 d.)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalies antrą pastraipą,atsižvelgdama į Tarybos sprendimą dėl Energijos bendrijos sutarties sudarymo Europos bendrijos vardu (2006 m. gegužės 29 d. Sprendimas 2006/500/EB), ypač į jo 4 ir 5 straipsnius,atsižvelgdama į Komisijos pasiūlymą,NUSPRENDĖ:Vienintelis straipsnisŠio sprendimo priede yra išdėstyta Bendrijos pozicija, kurios ji laikysis Sarajeve 2009 m. birželio 26 d. Energijos bendrijos Ministrų tarybos susitikime aptariant klausimus, patenkančius į Sutarties 300 straipsnio 2 dalies antros pastraipos taikymo sritį.Priimta BriuselyjeTarybos varduPirmininkasPRIEDASEuropos bendrijos pozicija-  Europos bendrija patvirtina, kad Energijos bendrijos sekretoriato direktorius 2008 m. biudžetą įvykdė.-  Europos bendrija tvirtina 2010–2011 m. Energijos bendrijos darbo programą.-  Europos bendrija tvirtina 2010–2011 m. Energijos bendrijos biudžetą, kuris yra 3 250 000 EUR 2010 m. ir 3 380 000 EUR 2011 m., iš kurių Europos bendrijos įnašas sudaro ne daugiau kaip 3 188 250 EUR 2010 m. ir 3 315 780 EUR 2011 m.; jei biudžeto įstaiga abiems metams patvirtins atitinkamus asignavimus.-  Europos bendrija sutinka, kad Energijos bendrijos sekretoriato direktoriaus kadencija būtų pratęsta antram trejų metų laikotarpiui.-  Europos bendrija pritaria Atsinaujinančių energijos išteklių darbo grupės pagal siūlomą įgaliojimą sukūrimui.[1] Atkreipiame dėmesį į tai, kad Energijos bendrijos sutarties 74 ir 78 straipsniuose numatyta, kad Energijos bendrijos biudžetą dvejiems metams priima Energijos bendrijos ministrų taryba Europos Komisijai pasiūlius. Atitinkamas Komisijos pasiūlymas buvo priimtas [data].[2] [data] Komisija pateikė Tarybai Rekomendaciją įgalioti Komisiją pradėti derybas dėl Gruzijos įstojimo į Energijos bendriją sąlygų.


                            EUROPOS
                            KOMISIJA

                                                   Briuselis, 2015 06 15
                                                   COM(2015) 291 final

                                                   ANNEX 1

                                         PRIEDAS

                                            prie

                                     Pasiūlymo dėl
                                 TARYBOS SPRENDIMO

     dėl Europos Tarybos konvencijos dėl terorizmo prevencijos (CETS Nr. 196) papildomo
                       protokolo pasirašymo Europos Sąjungos vardu

LT                                                                                LT
 ---pagebreak---                                                PRIEDAS
                                                  prie

                                          Pasiūlymo dėl
                                      TARYBOS SPRENDIMO

     dėl Europos Tarybos konvencijos dėl terorizmo prevencijos (CETS Nr. 196) papildomo
                       protokolo pasirašymo Europos Sąjungos vardu

       Europos Tarybos konvencijos dėl terorizmo prevencijos (CETS Nr. 196) papildomas
                                          protokolas

     Europos Tarybos valstybės narės ir kitos Europos Tarybos konvencijos dėl terorizmo
     prevencijos (CETS Nr. 196) šalys, pasirašiusios šį Protokolą,

     manydamos, kad Europos Tarybos tikslas – siekti didesnės savo narių vienybės;

     trokšdamos dar labiau stiprinti visų formų terorizmo prevencijos ir kovos su juo tiek
     Europoje, tiek pasauliniu mastu pastangas ir kartu laikytis žmogaus teisių ir teisinės valstybės
     principų;

     atsižvelgdamos į žmogaus teises ir pagrindines laisves, įtvirtintas visų pirma Žmogaus teisių ir
     pagrindinių laisvių apsaugos konvencijoje (ETS Nr. 5) bei jos protokoluose ir Tarptautiniame
     pilietinių ir politinių teisių pakte;

     reikšdamos didelį susirūpinimą dėl grėsmės, kurią kelia į užsienį vykstantys asmenys,
     siekiantys kitos valstybės teritorijoje vykdyti teroristinius nusikaltimus, prisidėti prie jų
     vykdymo arba dalyvauti juos vykdant, arba rengti teroristų mokymus ar juose dalyvauti;

     atsižvelgdamos į 2014 m. rugsėjo 24 d. Jungtinių Tautų Saugumo Tarybos 7272-ame
     posėdyje priimtą 2178 (2014) rezoliuciją, ypač į jos 4–6 punktus;

     manydamos, kad reikia tam tikrais aspektais papildyti Europos Tarybos konvenciją dėl
     terorizmo prevencijos,

     susitarė:

     1 straipsnis. Tikslas
     Šio Protokolo tikslas – papildyti Europos Tarybos konvencijos dėl terorizmo prevencijos,
     pateiktos pasirašyti 2005 m. gegužės 16 d. Varšuvoje, (toliau – Konvencija) nuostatas,
     susijusias su šio Protokolo 2–6 straipsniuose aprašytų veikų kriminalizavimu, ir taip
     sustiprinti Šalių pastangas užkirsti kelią terorizmui ir jo neigiamam poveikiui, daromam
     galimybei naudotis visomis žmogaus teisėmis, visų pirma teise į gyvybę, ir imtis tiek

LT                                                  2                                                   LT
 ---pagebreak---      nacionalinių, tiek tarptautinio bendradarbiavimo priemonių, deramai atsižvelgiant į Šalių
     sudarytas galiojančias daugiašales ar dvišales sutartis arba susitarimus.

     2 straipsnis. Dalyvavimas teroristiniame susivienijime ar grupuotėje

     1.      Šiame Protokole „dalyvavimas teroristiniame susivienijime ar grupuotėje“ –
             dalyvavimas susivienijimo ar grupuotės veikloje siekiant įvykdyti vieną ar daugiau
             teroristinių nusikaltimų arba prisidėti prie susivienijimo ar grupuotės vykdomų tokių
             nusikaltimų.
     2.      Kiekviena Šalis patvirtina tokias priemones, kokių gali prireikti, kad dalyvavimas
             teroristiniame susivienijime ar grupuotėje, apibrėžtas 1 dalyje, kai tai daroma
             neteisėtai ir tyčia, pagal jos nacionalinę teisę būtų laikomas nusikaltimu.

     3 straipsnis. Dalyvavimas teroristų mokymuose

     1.      Šiame Protokole „dalyvavimas teroristų mokymuose“ – kito asmens nurodymų,
             įskaitant žinias ar praktinius įgūdžius, kaip pasigaminti ar naudoti sprogmenis,
             šaunamuosius ginklus ar kitokius ginklus arba kenksmingąsias ar pavojingąsias
             medžiagas, vykdymas, ar kitokių specifinių metodų ar būdų mokymasis, siekiant
             įvykdyti teroristinį nusikaltimą arba prisidėti prie jo vykdymo.
     2.      Kiekviena Šalis patvirtina tokias priemones, kokių gali prireikti, kad dalyvavimas
             teroristų mokymuose, apibrėžtas 1 dalyje, kai tai daroma neteisėtai ir tyčia, pagal jos
             nacionalinę teisę būtų laikomas nusikaltimu.

     4 straipsnis. Vykimas į užsienį terorizmo tikslais

     1.      Šiame Protokole „vykimas į užsienį terorizmo tikslais“ – vykimas į valstybę, kuri
             nėra vykstančio asmens pilietybės ar gyvenamosios vietos valstybė, siekiant įvykdyti
             teroristinį nusikaltimą, prie jo prisidėti arba dalyvauti jį vykdant, arba rengti teroristų
             mokymus ar juose dalyvauti.
     2.      Kiekviena Šalis patvirtina tokias priemones, kokių gali prireikti, kad iš jos teritorijos
             arba jos piliečių vykimas į užsienį terorizmo tikslais, apibrėžtas 1 dalyje, kai tai
             daroma neteisėtai ir tyčia, pagal nacionalinę teisę būtų laikomos nusikaltimu. Tai
             darydamos Šalys gali nustatyti sąlygas, kurių reikalauja jų konstituciniai principai ir
             kurios tuos principus atitinka.
     3.      Kiekviena Šalis taip pat patvirtina tokias priemones, kokių gali prireikti, kad pagal
             nacionalinę teisę mėginimas padaryti šiame straipsnyje nurodytus nusikaltimus būtų
             laikomas nusikaltimu.

     5 straipsnis. Vykimo į užsienį terorizmo tikslais finansavimas
     1.      Šiame Protokole „vykimo į užsienį terorizmo tikslais finansavimas“ – bet koks
             tiesioginis ar netiesioginis teikimas ar rinkimas lėšų, kuriomis visiškai arba iš dalies
             finansuojamas bet kokio asmens vykimas į užsienį terorizmo tikslais, apibrėžtas šio
             Protokolo 4 straipsnio 1 dalyje, žinant, kad šios lėšos visiškai arba iš dalies skiriamos
             šiam tikslui.

LT                                                   3                                                     LT
 ---pagebreak---      2.      Kiekviena Šalis patvirtina tokias priemones, kokių gali prireikti, kad vykimo į
             užsienį terorizmo tikslais finansavimas, apibrėžtas 1 dalyje, kai tai daroma neteisėtai
             ir tyčia, pagal nacionalinę teisę būtų laikomas nusikaltimu.

     6 straipsnis. Vykimo į užsienį terorizmo tikslais organizavimas ar kitoks palengvinimas
     1.      Šiame Protokole „vykimo į užsienį terorizmo tikslais organizavimas ar kitoks
             palengvinimas“ yra bet koks organizavimo ar palengvinimo veiksmas, kuriuo bet
             kuriam asmeniui sudaromos sąlygos vykti į užsienį terorizmo tikslais, kaip apibrėžta
             šio Protokolo 4 straipsnio 1 dalyje, žinant, kad tokia pagalba teikiama terorizmo
             tikslais.
     2.      Kiekviena Šalis patvirtina tokias priemones, kokių gali prireikti, kad vykimo į
             užsienį terorizmo tikslais organizavimas ar kitoks palengvinimas, apibrėžtas 1 dalyje,
             kai tai daroma neteisėtai ir tyčia, pagal nacionalinę teisę būtų laikomas nusikaltimu.

     7 straipsnis. Keitimasis informacija
     1.      Šalys, nepažeisdamos Konvencijos 3 straipsnio 2 dalies a punkto nuostatų ir
             laikydamosi nacionalinės teisės ir galiojančių tarptautinių įsipareigojimų, imasi tokių
             priemonių, kokių gali prireikti, kad būtų sudarytos tinkamos sąlygos Šalims laiku
             keistis visa turima svarbia informacija apie asmenis, vykstančius į užsienį terorizmo
             tikslais, kaip apibrėžta 4 straipsnyje. Tuo tikslu kiekviena Šalis paskiria kontaktinį
             punktą, veikiantį visą parą be išeiginių.
     2.      Šalis pagal 1 dalį gali nuspręsti paskirti jau esamą kontaktinį punktą.
     3.      Vienos Šalies kontaktinis punktas turi būti pajėgus skubos tvarka palaikyti ryšius su
             kitos Šalies kontaktiniu punktu.

     8 straipsnis. Sąlygos ir apsaugos priemonės

     1.      Šalys užtikrina, kad šio Protokolo įgyvendinimas, įskaitant kriminalizavimo
             nustatymą, įgyvendinimą ir taikymą pagal 2–6 straipsnius, būtų atliekami laikantis
             žmogaus teisių apsaugos įsipareigojimų, visų pirma teisės į judėjimo laisvę,
             saviraiškos laisvę, asociacijų laisvę ir religijos laisvę, nustatytų, jei taikytina tai
             Šaliai, Žmogaus teisių ir pagrindinių laisvių apsaugos konvencijoje ir Tarptautiniame
             pilietinių ir politinių teisių pakte, taip pat kitų įsipareigojimų pagal tarptautinę teisę.
     2.      Be to, kriminalizavimui nustatyti, įgyvendinti ir taikyti pagal šio Protokolo 2–6
             straipsnius turėtų būti taikomas proporcingumo principas, atsižvelgiant į siekiamų
             tikslų teisėtumą ir svarbą demokratinėje visuomenėje, taip pat turėtų būti draudžiama
             visų formų savivalė arba diskriminacinis ar rasistinis požiūris.

     9 straipsnis. Protokolo ir konvencijos santykis
     Protokole vartojami žodžiai ir sąvokos aiškinami taip kaip Konvencijoje. Visos Konvencijos
     nuostatos, išskyrus 9 straipsnį, atitinkamai taikomos Konvencijos šalims.

LT                                                   4                                                     LT
 ---pagebreak---      10 straipsnis. Pasirašymas ir įsigaliojimas
     1.      Protokolas teikiamas pasirašyti Konvenciją pasirašiusioms šalims. Jis ratifikuojamas,
             priimamas arba patvirtinamas. Pasirašančioji šalis gali šį Protokolą ratifikuoti, priimti
             arba patvirtinti tik jeigu ji yra anksčiau ratifikavusi, priėmusi arba patvirtinusi
             Konvenciją arba jeigu drauge ratifikuoja, priima arba patvirtina ir Konvenciją, ir
             Protokolą. Ratifikavimo, priėmimo arba patvirtinimo dokumentai deponuojami
             Europos Tarybos generaliniam sekretoriui.
     2.      Protokolas įsigalioja pirmą kito mėnesio dieną praėjus trims mėnesiams po to, kai
             šešios Šalys, iš jų – ne mažiau kaip 4 Europos Tarybos valstybės narės, deponuoja
             ratifikavimo, priėmimo arba patvirtinimo dokumentus.
     3.      Kiekvienai šį Protokolą pasirašančiai Šaliai, vėliau deponuojančiai ratifikavimo,
             priėmimo arba patvirtinimo dokumentus, šis Protokolas įsigalioja pirmą kito mėnesio
             dieną praėjus trims mėnesiams nuo tos dienos, kurią deponuojamas ratifikavimo,
             priėmimo arba patvirtinimo dokumentas.

     11 straipsnis. Prisijungimas prie Protokolo
     1.      Įsigaliojus šiam Protokolui, kiekviena prie Konvencijos prisijungusi valstybė taip pat
             gali prisijungti prie šio Protokolo, arba tuo pačiu metu prisijungti ir prie
             Konvencijos, ir prie Protokolo.
     2.      Kiekvienoje pagal pirmiau nurodytą 1 dalį prisijungiančioje valstybėje Protokolas
             įsigalioja pirmąją kito mėnesio dieną praėjus trims mėnesiams nuo tos dienos, kurią
             prisijungimo dokumentai deponuojami Europos Tarybos generaliniam sekretoriui.

     12 straipsnis. Teritorinis taikymas
     1.      Bet kuri valstybė arba Europos Sąjunga gali, pasirašydama arba deponuodama
             ratifikavimo, priėmimo, patvirtinimo arba prisijungimo dokumentus, nurodyti
             teritoriją ar teritorijas, kurioms bus taikomas šis Protokolas.
     2.      Bet kuri Šalis bet kada vėliau Europos Tarybos generaliniam sekretoriui adresuotu
             pareiškimu gali išplėsti Protokolo taikymą bet kuriai kitai pareiškime nurodytai
             teritorijai. Tokioje teritorijoje Protokolas įsigalioja pirmą kito mėnesio dieną, praėjus
             trims mėnesiams nuo tos dienos, kurią Generalinis sekretorius gauna tokį pareiškimą.
     3.      Pagal abi pirmesnes šio straipsnio dalis pateikti pareiškimai, kuriuose nurodoma
             teritorija, gali būti atšaukti pranešimu Europos Tarybos generaliniam sekretoriui.
             Atšaukimas įsigalioja pirmąją kito mėnesio dieną, praėjus trims mėnesiams nuo tos
             dienos, kurią Generalinis sekretorius gauna tokį pranešimą.

     13 straipsnis. Denonsavimas
     1.      Bet kuri Šalis Europos Tarybos generaliniam sekretoriui adresuotu pranešimu bet
             kuriuo metu gali denonsuoti šį Protokolą.
     2.      Toks denonsavimas įsigalioja pirmą kito mėnesio dieną, praėjus trims mėnesiams
             nuo dienos, kurią Europos Tarybos generalinis sekretorius gauna tokį pranešimą.
     3.      Konvencijos denonsavimas savaime reiškia šio Protokolo denonsavimą.

LT                                                  5                                                    LT
 ---pagebreak---      14 straipsnis. Pranešimai
     Europos Tarybos generalinis sekretorius praneša Europos Tarybos ir Europos Sąjungos
     valstybėms narėms, joms nepriklausančioms valstybėms, dalyvavusioms rengiant šį
     Protokolą, ir visoms prie šio Protokolo prisijungusioms ar pakviestoms prisijungti valstybėms
     apie:

     a.        kiekvieną pasirašymą;

     b.       kiekvieno ratifikavimo, priėmimo, patvirtinimo arba prisijungimo dokumento
     deponavimą;

     c)        visas šio Protokolo įsigaliojimo pagal jo 10 ir 11 straipsnius datas;

     d)        bet kokį kitą veiksmą, pareiškimą, pranešimą ar informaciją, susijusią su šiuo
     Protokolu.

     Tai patvirtindami, toliau nurodyti tinkamai įgalioti asmenys pasirašė šį Protokolą.

     Priimta Briuselyje 2015 m. gegužės 19 d. anglų ir prancūzų kalbomis (tekstas autentiškas
     abiem kalbomis) vienu egzemplioriumi, kuris deponuojamas Europos Tarybos archyvuose.
     Europos Tarybos generalinis sekretorius patvirtintas Protokolo kopijas nusiunčia kiekvienai
     Europos Tarybos valstybei narei, Europos Sąjungai, valstybėms, dalyvavusioms rengiant šį
     Protokolą, kurios nėra narės, ir visoms prie šio Protokolo prisijungti pakviestoms valstybėms.

LT                                                  6                                                 LT
 ---documentbreak---                             EUROPOS
                            KOMISIJA

                                                     Briuselis, 2015 06 15
                                                     COM(2015) 291 final

                                                     2015/0130 (NLE)

                                        Pasiūlymas

                                 TARYBOS SPRENDIMAS

     dėl Europos Tarybos konvencijos dėl terorizmo prevencijos (CETS Nr. 196) papildomo
                       protokolo pasirašymo Europos Sąjungos vardu

LT                                                                                LT
 ---pagebreak---                                  AIŠKINAMASIS MEMORANDUMAS

     1.      PASIŪLYMO APLINKYBĖS
     2014 m. rugsėjo 24 d. pagal JT chartijos VII skyrių JT Saugumo Taryba priėmė Rezoliuciją
     Nr. 2178 (2014) dėl užsienio teroristų kovotojų (JTST rezoliucija 2178 (2014)).
     2014 m. spalio mėn. Taryba paragino Komisiją ieškoti būdų, kaip pašalinti galimus Pamatinio
     sprendimo dėl terorizmo trūkumus (Pamatinis sprendimas 2002/475/TVR dėl kovos su
     terorizmu su pakeitimais, padarytais Pamatiniu sprendimu 2008/919/TVR; toliau – Pamatinis
     sprendimas dėl terorizmo) atsižvelgiant visų pirma į JTST rezoliuciją 2178 (2014)1.
     Pasibaigus Rygos TVR Tarybos posėdžiui bendrame pareiškime ministrai sutarė, kad yra
     svarbu apsvarstyti galimas teisėkūros priemones, kad būtų pasiektas bendras susitarimas dėl
     teroristinių nusikaltimų atsižvelgiant į JTST rezoliuciją 2178 (2014)2. 2015 m. vasario 11 d.
     rezoliucijoje Europos Parlamentas pabrėžė, kad reikia atnaujinti Pamatinį sprendimą dėl
     terorizmo3 siekiant, be kita ko, suvienodinti užsienio teroristų kovotojų vykdomų nusikaltimų
     kriminalizavimą ir nepalikti baudžiamojo persekiojimo spragų.
     2015 m. sausio 21 d. Europos Tarybos Ministrų Komitetas įsteigė Užsienio teroristų kovotojų
     ir susijusių klausimų komitetą (COD-CTE). Vadovaujant Terorizmo ekspertų komitetui
     (CODEXTER) COD-CTE pavesta parengti Europos Tarybos konvencijos dėl terorizmo
     prevencijos (CETS Nr. 196) papildomą protokolą.
     Surengus tris diskusijų raundus COD-CTE (2015 m. vasario 23–26 d., 2015 m. kovo 9–12 d.
     ir 2015 m. kovo 23–26 d.) CODEXTER savo 28-ajame plenariniame posėdyje 2015 m.
     balandžio 10 d. aptarė ir patvirtino Papildomą protokolą.
     Europos Tarybos Parlamentinė Asamblėja savo nuomonę dėl Papildomo protokolo pareiškė
     balandžio 20–24 d. sesijoje. Ministrų Komitetas preliminariai patvirtino Papildomą protokolą
     2015 m. gegužės 12 d., kad jį galutinai priimtų 2015 m. gegužės 19 d. Vėliau jis bus teikiamas
     pasirašyti.

     2.      TEISINIAI PASIŪLYMO ASPEKTAI
     2.1     Papildomo protokolo tikslas ir turinys
     Papildomu protokolu siekiama palengvinti greitą, koordinuotą ir veiksmingą tam tikrų JTST
     rezoliucijos 2178 aspektų (visų pirma susijusių su užsienio teroristų kovotojų išvykimo
     prevencija ir jų persekiojimu dėl to) įgyvendinimą, siekti priimti bendrą susitarimą dėl su
     užsienio teroristais kovotojais susijusių nusikaltimų ir suformuluoti atsaką į juos, platesniu
     mastu palengvinti parengiamojo pobūdžio veikų, kuriomis gali būti sudarytos sąlygos
     teroristiniam nusikaltimui įvykdyti, tyrimą ir baudžiamąjį persekiojimą ir palengvinti
     tarptautinį bendradarbiavimą aktyviau keičiantis informacija.
     Papildomu protokolu kriminalizuojamos šios veikos: dalyvavimas teroristiniame
     susivienijime ar grupuotėje (2 straipsnis), dalyvavimas teroristų mokymuose (3 straipsnis),
     kelionė arba bandymas keliauti terorizmo tikslais (4 straipsnis), lėšų tokioms kelionėms
     teikimas arba rinkimas (5 straipsnis) ir tokių kelionių organizavimas ir palengvinimas (6
     1
            2014 m. spalio 9–10 d. posėdžio Tarybos išvados „Užsienio kovotojai: tolesnė veikla, susijusi su
            2014 m. rugpjūčio 30 d. Europos Vadovų Tarybos išvadomis“, dokumento Nr. 14160/14, 3 dalis, 6
            įtrauka.
     2
            Rygos bendras pareiškimas, padarytas po neoficialaus teisingumo ir vidaus reikalų ministrų susitikimo
            Rygoje 2015 m. sausio 29–30 d., paskutinė išvadų įtrauka.
     3
            2015 m. vasario 11 d. Europos Parlamento rezoliucija dėl kovos su terorizmu priemonių
            (2015/2530 (RSP)), 26 punktas.

LT                                                       2                                                          LT
 ---pagebreak---      straipsnis). Galiausiai 7 straipsniu siekiama suaktyvinti keitimąsi informacija įpareigojant
     Šalis įsteigti kontaktinius punktus, kuriuose būtų laiku teikiama turima informacija arba
     nagrinėjami informacijos prašymai.
     2 straipsnis yra svarbi priemonė veiksmingai vykdyti tyrimus ir persekioti asmenis, kurie savo
     veiksmais padeda teroristinėms grupuotėmis vykdyti teroristinius nusikaltimus. 3 straipsnyje
     numatomas parengiamojo pobūdžio veikų kriminalizavimas, t. y. dalyvavimas teroristų
     mokymuose (taip papildoma jau numatyta mokymų rengimo nusikalstama veika, apibrėžta
     Konvencijos CETS Nr. 196 7 straipsnyje). Kartu 3 straipsnio nuostata stiprinamas teisinis
     tikrumas ir Papildomo protokolo 4–6 straipsnių veiksmingumas, nes ja apibrėžiamas
     dalyvavimas teroristų mokymuose, kuris nurodytas kaip vienas iš kelionės tikslų. Galiausiai
     4–6 straipsniais perkeliami JTST rezoliucijos 2178 (2014) 6 rezoliucinės dalies a–c punktai.
     Jais praplečiama kriminalizavimo apimtis įtraukiant kitas parengiamojo pobūdžio veikas, be
     tų, kurios jau įeina į Konvenciją CETS Nr. 196 (pvz., viešasis kurstymas, mokymai ir
     verbavimas terorizmo tikslais).
     7 straipsnyje nustačius nuostatas dėl aktyvesnio keitimosi informacija ir kontaktinių punktų
     Papildomu protokolu įvykdomas JTST rezoliucijos 2178 (2014) 3 rezoliucinėje dalyje įrašytas
     aktyvesnio tarptautinio bendradarbiavimo reikalavimas, kuriuo palengvinama išvykimo į
     trečiąsias šalis siekiant vykdyti teroristinius nusikaltimus arba dalyvauti teroristų mokymo
     veikloje prevencija ir tyrimas4.

     2.2        Siūlomo sprendimo teisinis pagrindas
     Pagal nusistovėjusią teismo praktiką teisinio pagrindo Sąjungos teisės aktui parinkimas turi
     būti grindžiamas objektyviais kriterijais, kuriems gali būti taikoma teisminė kontrolė; prie jų
     priskirtinas teisės akto tikslas ir turinys5. Jei išnagrinėjus Europos Sąjungos aktą paaiškėja,
     kad juo siekiama dviejų tikslų arba tikslas turi dvi sudedamąsias dalis, ir jei vieną iš šių tikslų
     arba vieną iš šių dalių galima išskirti kaip pagrindinį (pagrindinę) ar dominuojantį
     (dominuojančią), o kitą tik kaip papildomą, aktas turi būti grindžiamas tik vienu teisiniu
     pagrindu – tuo, kurio reikalauja pagrindinis ar dominuojantis tikslas arba pagrindinė ar
     dominuojanti sudedamoji dalis6.
     Pagrindinis Papildomo protokolo tikslas – nustatyti su terorizmu susijusias nusikalstamas
     veikas, kurios patenka į Sąjungos kompetenciją pagal SESV 83 straipsnio 1 dalį. Todėl į
     Papildomo protokolo pasirašymo teisinį pagrindą reikia įtraukti SESV 83 straipsnio 1 dalį.
     Papildomo teisinio pagrindo nereikia. Pirmiausia 7 straipsniu (dėl aktyvesnio keitimosi
     informacija ir kontaktinių punktų) siekiama palengvinti asmenų, keliaujančių arba ketinančių
     keliauti nustatymą, jų veiksmų prevenciją ir tyrimą; taip palengvinamas Papildomo protokolo
     4 straipsnio praktinis taikymas7. Todėl jis yra papildomo pobūdžio.

     2.3        Siūlomo sprendimo būtinumas
     SESV 3 straipsnio 2 dalyje nustatyta, kad Sąjunga naudojasi išimtine kompetencija
     „tarptautiniams susitarimams sudaryti, [...] jei jų sudarymas gali daryti poveikį bendroms
     taisyklėms ar pakeisti jų taikymo sritį.“ Tarptautinis susitarimas gali daryti poveikį bendroms

     4
               Taip pat žr. Papildomo protokolo aiškinamosios ataskaitos 63 punktą.
     5
           Žr., pvz., byla C-490/10 Parlamentas prieš Tarybą, EU:C:2012:525, 44 punktas ir cituojama teismų
           praktika.
     6
           Byla C-490/10, Parlamentas prieš Tarybą, 46 punktas.
     7
               Žr. Papildomo protokolo aiškinamosios ataskaitos 64–68 punktus.

LT                                                      3                                                     LT
 ---pagebreak---      taisyklėms arba pakeisti jų apimtį, jeigu susitarimo taikymo sritį reglamentuoja Sąjungos
     teisės aktai arba jeigu tą sritį didžiąja dalimi reglamentuoja Sąjungos teisė8. Be to, siekiant
     įvertinti, ar sritį didžiąja dalimi reglamentuoja Sąjungos teisė, būtina atsižvelgti ne tik į šiuo
     metu galiojančius atitinkamos srities Sąjungos teisės aktus, bet ir į šios srities ateities
     perspektyvą, kiek ją galima numatyti9.
     Sąjunga jau priėmė priemonių Papildomo protokolo reglamentuojamoje srityje, įskaitant
     materialinės baudžiamosios teisės nuostatas ir nuostatą dėl aktyvesnio keitimosi informacija.
     ES teisinė sistema, reglamentuojanti su terorizmu susijusias baudžiamąsias veikas, nustatyta
     Pamatiniame sprendime dėl terorizmo. Papildomu protokolu išplečiama kriminalizuotinų
     nusikaltimų sritis10 arba nustatomi nusikaltimai, panašūs į jau įtrauktus į Pamatinį
     sprendimą11.
     Su policijos bendradarbiavimu susijusios atitinkamos Sąjungos priemonės yra visų pirma šios:
     a) 2006 m. gruodžio 18 d. Tarybos pamatinis sprendimas 2006/960/TVR dėl keitimosi
     informacija ir žvalgybos informacija tarp Europos Sąjungos valstybių narių teisėsaugos
     institucijų supaprastinamo12,
     b) 2008 m. birželio 23 d. Tarybos sprendimas 2008/615/TVR dėl tarpvalstybinio
     bendradarbiavimo gerinimo, visų pirma kovos su terorizmu ir tarpvalstybiniu nusikalstamumu
     srityje (Priumo sprendimas) 13 ir
     c) Tarybos sprendimas 2005/671/TVR dėl keitimosi informacija ir bendradarbiavimo
     teroristinių nusikaltimų srityje14.
     Šiomis priemonėmis viena vertus reglamentuojamas keitimasis informacija su terorizmu
     susijusių baudžiamųjų veikų tyrimo tikslu, kita vertus – keitimosi informacija kontaktinių
     punktų steigimas. Europolas, kad tinkamai reaguotų į užsienio teroristų kovotojų reiškinį, visų
     pirma remia valstybių narių tarpusavio bendradarbiavimą ir valstybių narių ir atrinktų trečiųjų
     šalių bendradarbiavimą.
     Todėl Papildomu protokolu gali būti daromas poveikis bendroms taisyklėms arba keičiama jų
     apimtis.
     Be to, kalbant apie numatomą Sąjungos teisės ateities perspektyvą ir atsižvelgiant į Tarybos
     raginimą ieškoti būdų, kaip pašalinti galimus galiojančios teisinės sistemos trūkumus, šiuo
     metu diskutuojama dėl galimos Pamatinio sprendimo peržiūros, visų pirma atsižvelgiant į
     JTST rezoliuciją 2178 (2014).
     Kaip paskelbta Europos saugumo darbotvarkėje, Komisija 2015 m. pradės poveikio vertinimą,
     kad 2016 m. atnaujintų Pamatinį sprendimą dėl terorizmo, atsižvelgdama į derybas dėl
     Europos Tarybos konvencijos dėl terorizmo prevencijos papildomo protokolo15.

     8
            Byla 22/70 Komisija prieš Tarybą [1971] Rink. 263, vadinamoji byla ERTA.
     9
            Byla C-66/13, Green Network, EU:C:2014:2399, 61–64 dalys ir byloje nurodyta teismų praktika.
     10
            Papildomo protokolo 3–6 straipsniai.
     11
            Papildomo protokolo 2 straipsnis, kuriuo kriminalizuojamas dalyvavimas teroristinės grupuotės
            veikloje, yra panašus į Pamatinio sprendimo dėl terorizmo 2 straipsnį.
     12
            OL L 386, 2006 12 29, p. 9.
     13
            OL L 210, 2008 06 06, p. 1.
     14
            OL L 253, 2005 09 29, p. 22.
     15
            Komisijos komunikatas Europos Parlamentui, Tarybai, Europos ekonomikos ir socialinių reikalų
            komitetui ir regionų komitetui „Europos saugumo darbotvarkė“, COM(2015) 185 final, 2015 m.
            balandžio 28 d., dar nepaskelbtas OL.

LT                                                           4                                              LT
 ---pagebreak---      Todėl reikia priimti siūlomą sprendimą, nes Papildomas protokolas turi būti pasirašytas
     Sąjungos vardu.

     3.      TERITORINIS TAIKYMAS
     Pagal Europos Sąjungos sutarties 22 protokolą, Europos Sąjungos pasirašytas ir sudarytas
     Papildomas protokolas yra privalomas visoms ES valstybėms narėms ir jose taikomas,
     išskyrus Daniją.
     Pagal Europos Sąjungos sutarties 21 protokolą Europos Sąjungos pasirašytas ir sudarytas
     Papildomas protokolas yra privalomas Jungtinei Karalystei ir joje taikomas tik jeigu ši
     valstybė narė praneša Tarybai, kad ji pageidauja dalyvauti priimant ir taikant šią priemonę.

LT                                                5                                                 LT
 ---pagebreak---                                                              2015/0130 (NLE)

                                              Pasiūlymas

                                     TARYBOS SPRENDIMAS

     dėl Europos Tarybos konvencijos dėl terorizmo prevencijos (CETS Nr. 196) papildomo
                       protokolo pasirašymo Europos Sąjungos vardu

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 83 straipsnio 1 dalį kartu su
     218 straipsnio 5 dalimi,
     atsižvelgdama į Europos Komisijos pasiūlymą,
     kadangi:
     (1)    2015 m. balandžio 1 d. Europos Tarybos Ministrų Komitetas įgaliojo Komisiją pradėti
            derybas dėl Europos Tarybos konvencija dėl terorizmo prevencijos (CETS Nr. 196)
            papildomo protokolo;
     (2)    Papildomu protokolu siekiama palengvinti JTST rezoliucijos 2178 (2014) dėl užsienio
            teroristų kovotojų įgyvendinimą ir visų pirmą nustatyti, kad tam tikros veikos,
            nustatytos Rezoliucijos 6 rezoliucinėje dalyje, yra baudžiamosios veikos;
     (3)    bendras susitarimas dėl su užsienio teroristais kovotojais susijusių nusikaltimų ir
            parengiamojo pobūdžio nusikalstamų veikų, kuriomis gali būti sudarytos sąlygos
            teroro aktui įvykdyti, padėtų dar labiau sustiprinti baudžiamosios teisenos priemones ir
            bendradarbiavimą Sąjungos ir tarptautiniu lygmenimis;
     (4)    todėl Papildomas protokolas turėtų būti pasirašytas Europos Sąjungos vardu;
     (5)    [pagal prie Europos Sąjungos sutarties ir Sutarties dėl Europos Sąjungos veikimo
            pridėto Protokolo (Nr. 21) dėl Jungtinės Karalystės ir Airijos pozicijos dėl laisvės,
            saugumo ir teisingumo erdvės 3 straipsnį Jungtinė Karalystė pranešė apie savo
            pageidavimą dalyvauti priimant ir taikant šį sprendimą;]
     (6)    ARBA [pagal Protokolo Nr. 21 dėl Jungtinės Karalystės ir Airijos pozicijos dėl
            laisvės, saugumo ir teisingumo erdvės, pridėto prie Europos Sąjungos sutarties ir
            Sutarties dėl Europos Sąjungos veikimo, 1 ir 2 straipsnius ir nedarant poveikio to
            protokolo 4 straipsniui, Jungtinė Karalystė nedalyvauja priimant šį sprendimą ir jis
            nėra jai privalomas ar taikomas;]
     (7)    pagal prie Europos Sąjungos sutarties ir Sutarties dėl Europos Sąjungos veikimo
            pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja
            priimant šį sprendimą ir jis jai nėra privalomas ar taikomas,
     PRIĖMĖ ŠĮ SPRENDIMĄ:

                                              1 straipsnis
     Patvirtinamas Europos Tarybos konvencijos dėl terorizmo prevencijos (CETS Nr. 196)
     papildomo protokolo pasirašymas Europos Sąjungos vardu su sąlyga, kad šis Protokolas bus
     sudarytas. Pasirašytino Papildomo protokolo tekstas pridedamas prie šio sprendimo.

LT                                                 6                                                   LT
 ---pagebreak---                                              2 straipsnis
     Tarybos generalinis sekretoriatas parengia įgaliojamąjį raštą, kuriuo protokolo derybininko
     nurodytam (-iems) asmeniui (-ims) suteikiami įgaliojimai pasirašyti protokolą su sąlyga, kad
     jis bus sudarytas.

                                             3 straipsnis
     Šis sprendimas įsigalioja jį priėmus.
     Priimta Briuselyje

                                                Tarybos vardu
                                                Pirmininkas

LT                                                7                                                 LT


               EUROPOS KOMISIJA
            Briuselis, 2016 10 03
            COM(2016) 630 final
            2016/0307(NLE)
            Pasiūlymas
            TARYBOS SPRENDIMAS
            dėl Europos Sąjungos ir Brazilijos Federacinės Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindas ir tikslai

               Į Europos Sąjungą įstojus Kroatijos Respublikai išsiplėtė ES muitų sąjunga. Todėl Europos Sąjunga pagal Pasaulio prekybos organizacijos (PPO) taisykles (GATT 1994 XXIV straipsnio 6 dalis) buvo įpareigota pradėti derybas su PPO narėmis, turinčiomis derybų teisę dėl Kroatijos muitų tarifų sąrašo, kad galiausiai būtų susitarta dėl kompensacinio sureguliavimo. Toks sureguliavimas privalomas, jei patvirtinus ES išorės muitų tarifų režimą muitų tarifai padidėja, palyginti su muitais, dėl kurių stojančioji šalis įsipareigojo PPO.

               2013 m. liepos 15 d. Taryba įgaliojo Komisiją pradėti derybas pagal GATT 1994 XXIV straipsnio 6 dalį. Komisija derėjosi su derybų teisę turinčiomis PPO narėmis dėl konkrečių nuolaidų panaikinimo, susijusio su Kroatijos Respublikos sąrašo panaikinimu jai stojant į Europos Sąjungą.

               Po derybų su Brazilijos Federacine Respublika buvo parengtas ir 2016 m. liepos 12 d. Ženevoje parafuotas Susitarimo pasikeičiant laiškais (toliau – Susitarimas) projektas. Todėl šiuo pasiūlymu Tarybos prašoma priimti sprendimą, kad būtų sudarytas Susitarimas pasikeičiant laiškais su Brazilijos Federacine Respublika. Kartu pateikiamas atskiras pasiūlymas dėl Susitarimo pasirašymo.

               •Suderinamumas su toje pačioje politikos srityje galiojančiomis nuostatomis

                  Pasiūlymas dera su ES praktika po ankstesnių ES plėtros etapų.

               •Suderinamumas su kitomis Sąjungos politikos sritimis

                  Pasiūlymas atitinka ES praktiką, kuri dera su ES išorės veiksmais, pramonės ir žemės ūkio politika.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo (SESV) 207 straipsnis kartu su SESV 218 straipsnio 6 dalies a punkto v papunkčiu dėl tarptautinių susitarimų sudarymo.

               •Subsidiarumo principas (neišimtinės kompetencijos atveju)

               Pasiūlymas priklauso Sąjungos išimtinei kompetencijai, kaip nurodyta Sutarties dėl Europos Sąjungos veikimo 3 straipsnio 1 dalies e punkte. Todėl subsidiarumo principas netaikomas.

               •Proporcingumo principas

               Kroatijos nuolaidų panaikinimas padarė poveikį Brazilijos Federacinei Respublikai. Kompensacinis sureguliavimas neviršija susijusių Brazilijos teisių. Pasiūlymas atitinka proporcingumo principą.

               •Priemonės pasirinkimas

               Pagal SESV 218 straipsnio 6 dalies a punktą reikia Tarybos sprendimo sudaryti Susitarimą.

               3.KONSULTACIJOS SU SUINTERESUOTOSIOMIS ŠALIMIS

               •Konsultacijos su suinteresuotosiomis šalimis

                  Su Taryba (Prekybos politikos komitetu) reguliariai konsultuotasi dėl derybų turinio ir eigos. Europos Parlamentui (Tarptautinės prekybos komitetui) pateikta informacija.

               4.POVEIKIS BIUDŽETUI

                  Žr. finansinę pažymą.

               5.KITI ELEMENTAI

               •Įgyvendinimo planai

                  Šiuo pasiūlymu Tarybos prašoma priimti sprendimą, kad būtų sudarytas Susitarimas pasikeičiant laiškais su Brazilijos Federacine Respublika. Kartu Tarybai pateikiamas atskiras pasiūlymas dėl Susitarimo pasirašymo.

               Susitarimo rezultatai:

               4 766 tonomis padidinti šaliai (Brazilijai) skirtą ES tarifinę kvotą sušaldytoms naminių vištų (Gallus domesticus rūšies) skerdenoms (tarifų eilutės: 0207.14.10, 0207.14.50 ir 0207.14.70),  toliau taikant šiai kvotai dabartinę 0 % muito normą.

               610 tonų padidinti šaliai (Brazilijai) skirtą ES tarifinę kvotą sušaldytoms kalakutų skerdenoms (tarifų eilutės: 0207.27.10, 0207.27.20 ir 0207.27.80), toliau taikant šiai kvotai dabartinę 0 % muito normą.

               36 000 tonų padidinti ES tarifinę kvotą (erga omnes dalį) rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), toliau taikant šiai kvotai dabartinę 98 EUR už toną muito normą.

               78 000 tonų padidinti Brazilijai skirtą ES tarifinę kvotą rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), toliau taikant šiai kvotai dabartinę 98 EUR už toną muito normą.

               Kalbant apie 78 000 tonų kiekį, Brazilijai skirtą pagal ES tarifinę kvotą rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), nepaisydama privalomos 98 EUR už toną muito normos, ES automatiškai taiko:

               –per pirmuosius šešerius metus, per kuriuos šis kiekis bus pateiktas, šiai kvotai ne didesnę nei 11 EUR už toną muito normą ir

               –septintaisiais metais, per kuriuos šis kiekis bus pateiktas, šiai kvotai ne didesnę nei 54 EUR už toną muito normą.

               Komisija priims įgyvendinimo reglamentus, kad būtų leista išplėsti ir administruoti atitinkamas  kvotas pagal Reglamento, kuriuo nustatomas bendras žemės ūkio produktų rinkų organizavimas (Reglamento (EB) Nr. 1308/2013), 187 straipsnio a dalį.

               Šios įgyvendinimo priemonės rengiamos kartu su šiuo pasiūlymu.

               2016/0307 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Brazilijos Federacinės Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies antros pastraipos a punkto v papunkčiu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)2013 m. liepos 15 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT 1994) XXIV straipsnio 6 dalį, į Sąjungą stojant Kroatijos Respublikai;

               (2)Komisija vedė derybas vadovaudamasi Tarybos patvirtintais derybų nurodymais;

               (3)pabaigus derybas 2016 m. liepos 12 d. parafuotas Europos Sąjungos ir Brazilijos Federacinės Respublikos susitarimas pasikeičiant laiškais pagal GATT 1994 XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Sąjungą;

               (4)Susitarimas pasirašytas [...] Sąjungos vardu su sąlyga, kad jis bus sudarytas vėliau, remiantis Tarybos sprendimu [...]
                  1
               ;

               (5)Susitarimas turėtų būti patvirtintas,

               PRIĖMĖ ŠĮ SPRENDIMĄ:

               1 straipsnis

               Sąjungos vardu patvirtinamas Europos Sąjungos ir Brazilijos Federacinės Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą.

               Susitarimo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį, įgaliotą Sąjungos vardu pateikti Susitarime numatytą pranešimą.

               3 straipsnis

               Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

               Susitarimo įsigaliojimo datą Europos Sąjungos oficialiajame leidinyje skelbia Tarybos generalinis sekretoriatas.

               Priimta Briuselyje

                     Tarybos vardu

                     Pirmininkas

                        FINANSINĖ PAŽYMA

                        DATA

                        1.

                        BIUDŽETO IŠLAIDŲ KATEGORIJA

                        12 skyrius. Muitai ir kiti mokesčiai

                        2.

                        PAVADINIMAS

                        Tarybos sprendimo dėl Europos Sąjungos ir Brazilijos Federacinės Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo pasiūlymas

                        3.

                        TEISINIS PAGRINDAS

                        Sutartis dėl Europos Sąjungos veikimo, ypač jos 207 ir 218 straipsniai.

                        4.

                        TIKSLAI

                        Sudaryti Europos Sąjungos ir Brazilijos Federacinės Respublikos susitarimą pasikeičiant laiškais.

                        5.

                        FINANSINIS POVEIKIS

                        EINAMIEJI FINANSINIAI METAI (2016 m.)
                           (mln. EUR)

                        ATEINANTYS FINANSINIAI METAI (2017 m.)

                        (mln. EUR)

                         2018 FINANSINIAI METAI

                        (mln. EUR)

                        5.0

                        IŠLAIDOS

                        -
                              IŠ ES BIUDŽETO
                           (GRĄŽINAMOSIOS IŠMOKOS IR (ARBA) INTERVENCIJOS)

                        -
                              NACIONALINIŲ INSTITUCIJŲ

                        -
                              KITOS

                           -

                           -

                           -

                        5.1

                        ĮPLAUKOS

                        -
                              ES NUOSAVI IŠTEKLIAI
                           (MOKESČIAI IR (ARBA) MUITAI)

                        -
                              NACIONALINĖS

                           4,4

                           4,4

                           4,4

                        2016 m.

                        2017 m.

                        2018 m.

                        5.0.1

                        NUMATOMOS IŠLAIDOS

                        5.1.1

                        NUMATOMOS ĮPLAUKOS

                        4,4

                        4,4

                        4,4

                        5,2

                        APSKAIČIAVIMO METODAS kiekis, padaugintas iš kvotai galiojančios muito normos

                        6.0

                        AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ?

                        NE

                        6.1

                        AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ?

                        NE

                        6.2

                        AR REIKĖS PAPILDOMO BIUDŽETO?

                        NE

                        6.3

                        AR ASIGNAVIMUS REIKĖS ĮTRAUKTI Į BŪSIMUS BIUDŽETUS?

                        NE

                        PASTABOS

                     (1)
                  OL L […], […], p. […].

    ---documentbreak---

               EUROPOS KOMISIJA
            Briuselis, 2016 10 03
            COM(2016) 630 final
            PRIEDAS
            prie
            Pasiūlymo dėl Tarybos sprendimo
            dėl Europos Sąjungos ir Brazilijos Federacinės Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo

               SUSITARIMAS PASIKEIČIANT LAIŠKAIS

               Europos Sąjungos ir Brazilijos Federacinės Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą

               A. Europos Sąjungos laiškas

               Gerb. pone (-ia),

               po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, turiu garbės pasiūlyti:

               Europos Sąjunga į savo 28 ES valstybių narių muitų teritorijoje galiojantį sąrašą įtraukia 27 ES valstybių narių sąrašuose nustatytas nuolaidas su šiais pakeitimais:

               4 766 tonomis padidinti šaliai (Brazilijai) skirtą ES tarifinę kvotą sušaldytoms naminių vištų (Gallus domesticus rūšies) skerdenoms (tarifų eilutės: 0207.14.10, 0207.14.50 ir 0207.14.70),  toliau taikant šiai kvotai dabartinę 0 % muito normą.

               610 tonų padidinti šaliai (Brazilijai) skirtą ES tarifinę kvotą sušaldytoms kalakutų skerdenoms (tarifų eilutės: 0207.27.10, 0207.27.20 ir 0207.27.80), toliau taikant šiai kvotai dabartinę 0 % muito normą.

               36 000 tonų padidinti ES tarifinę kvotą (erga omnes dalį) rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), toliau taikant šiai kvotai dabartinę 98 EUR už toną muito normą.

               78 000 tonų padidinti Brazilijai skirtą ES tarifinę kvotą rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), toliau taikant šiai kvotai dabartinę 98 EUR už toną muito normą.

               Kalbant apie 78 000 tonų kiekį, Brazilijai skirtą pagal ES tarifinę kvotą rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), nepaisydama privalomos 98 EUR už toną muito normos, ES automatiškai taiko:

               –per pirmuosius šešerius metus, per kuriuos šis kiekis bus pateiktas, šiai kvotai ne didesnę nei 11 EUR už toną muito normą ir

               –septintaisiais metais, per kuriuos šis kiekis bus pateiktas, šiai kvotai ne didesnę nei 54 EUR už toną muito normą.

               Europos Sąjunga ir Brazilijos Federacinė Respublika viena kitai praneša atlikusios savo vidaus procedūras, būtinas Susitarimui įsigalioti. Šis Susitarimas įsigalioja praėjus 14 dienų po paskutinio pranešimo gavimo.

               Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas pirmiau išdėstyta. Turiu garbės pasiūlyti, kad Jūsų Vyriausybei sutinkant su tuo, kas buvo išdėstyta pirmiau, šis laiškas ir Jūsų patvirtinimas sudarys Europos Sąjungos ir Brazilijos Federacinės Respublikos susitarimą pasikeičiant laiškais.

               Su didžia pagarba

               Europos Sąjungos vardu

               B. Brazilijos Federacinės Respublikos laiškas

               Gerb. pone (-ia),

               turiu garbės pranešti, kad gavau […] d. Jūsų laišką, kuriame rašoma:

               „po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, turiu garbės pasiūlyti:

               Europos Sąjunga į savo 28 ES valstybių narių muitų teritorijoje galiojantį sąrašą įtraukia 27 ES valstybių narių sąrašuose nustatytas nuolaidas su šiais pakeitimais:

               4 766 tonomis padidinti šaliai (Brazilijai) skirtą ES tarifinę kvotą sušaldytoms naminių vištų (Gallus domesticus rūšies) skerdenoms (tarifų eilutės: 0207.14.10, 0207.14.50 ir 0207.14.70),  toliau taikant šiai kvotai dabartinę 0 % muito normą.

               610 tonų padidinti šaliai (Brazilijai) skirtą ES tarifinę kvotą sušaldytoms kalakutų skerdenoms (tarifų eilutės: 0207.27.10, 0207.27.20 ir 0207.27.80), toliau taikant šiai kvotai dabartinę 0 % muito normą.

               36 000 tonų padidinti ES tarifinę kvotą (erga omnes dalį) rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), toliau taikant šiai kvotai dabartinę 98 EUR už toną muito normą.

               78 000 tonų padidinti Brazilijai skirtą ES tarifinę kvotą rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), toliau taikant šiai kvotai dabartinę 98 EUR už toną muito normą.

               Kalbant apie 78 000 tonų kiekį, Brazilijai skirtą pagal ES tarifinę kvotą rafinuoti skirtam žaliaviniam cukranendrių cukrui (tarifų eilutės: 1701.13.10 ir 1701.14.10), nepaisydama privalomos 98 EUR už toną muito normos, ES automatiškai taiko:

               –per pirmuosius šešerius metus, per kuriuos šis kiekis bus pateiktas, šiai kvotai ne didesnę nei 11 EUR už toną muito normą ir

               –septintaisiais metais, per kuriuos šis kiekis bus pateiktas, šiai kvotai ne didesnę nei 54 EUR už toną muito normą.

               Europos Sąjunga ir Brazilijos Federacinė Respublika viena kitai praneša atlikusios savo vidaus procedūras, būtinas Susitarimui įsigalioti. Šis Susitarimas įsigalioja praėjus 14 dienų po paskutinio pranešimo gavimo.

               Būčiau dėkingas, jei galėtumėte patvirtinti, kad Jūsų Vyriausybė sutinka su tuo, kas pirmiau išdėstyta. Turiu garbės pasiūlyti, kad Jūsų Vyriausybei sutinkant su tuo, kas buvo išdėstyta pirmiau, šis laiškas ir Jūsų patvirtinimas sudarys Europos Sąjungos ir Brazilijos Federacinės Respublikos susitarimą pasikeičiant laiškais.“

               Su didžia pagarba

               Brazilijos Federacinės Respublikos vardu


|

52011PC0392

/* KOM/2011/0392 galutinis - 2011/0173 (NLE) */  Pasiūlymas TARYBOS SPRENDIMAS kuriuo iš dalies keičiamos 2009 m. liepos 27 d. sprendime 2009/618/EB dėl konsultacijų su Gvinėjos Respublika pagal AKR ir EB partnerystės susitarimo 96 straipsnį baigimo nustatytos atitinkamos priemonės ir tas sprendimas panaikinamas

	AIŠKINAMASIS MEMORANDUMAS2009 m. kovo 16 d. Europos Sąjunga nusprendė pagal AKR ir EB partnerystės susitarimo 96 straipsnį pradėti konsultacijas su Gvinėjos Respublika, nes laikėsi nuomonės, kad 2008 m. gruodžio 23 d. įvykus valstybės perversmui Gvinėjos Respublikoje ir karinei chuntai, sudariusiai Nacionalinį demokratijos ir vystymosi komitetą (NDVK), užgrobus valdžią vadovaujant kapitonui Moussa Dadis Camara, buvo itin šiurkščiai ir akivaizdžiai pažeistos esminės AKR ir EB partnerystės susitarimo 9 straipsnio nuostatos.2009 m. kovo 19 d. raštu valdžią užėmusios karinės chuntos ir laikinosios vyriausybės atstovai pakviesti į konsultacijas su Europos Sąjunga; konsultacijos prasidėjo 2009 m. balandžio 29 d. Briuselyje.Šiame susitikime Gvinėjos atstovai pateikė pereinamojo laikotarpio veiksmų planą, kuriame numatytas grįžimas prie konstitucinės tvarkos ir demokratinės vyriausybės sudarymas surengiant laisvus bei skaidrius parlamento ir prezidento rinkimus.Remdama šį procesą 2009 m. liepos 27 d. Europos Sąjunga Tarybos sprendimu 2009/618/EB pagal Kotonu susitarimo 96 straipsnio 2 dalies c punktą priėmė šias atitinkamas priemones :„1. Europos Sąjunga toliau finansuos humanitarinio pobūdžio, skubios pagalbos, tiesioginės paramos gyventojams, paramos politikos pereinamajam laikotarpiui užtikrinti ir krizei įveikti veiksmus. Šiuo atžvilgiu reikėtų pažymėti, kad galėtų būti teikiama naujos rūšies parama parlamento ir prezidento rinkimams pasirengti, pavyzdžiui, panaudojant 10-ojo EPF B paketo lėšas ir, jei laiku būtų gautas Gvinėjos valdžios institucijų kvietimas, nusiunčiant į ją rinkimų stebėtojus.2. Apsaugos priemonės, numatytos pagal 9-ąjį ir ankstesnius EPF šiuo metu vykdomose programose ir projektuose, išskyrus viešųjų pastatų restauravimo ir paramos decentralizacijai projektus, bus panaikintos ėmus veikti Nacionalinei pereinamojo laikotarpio tarybai, kurios kadenciją, įgaliojimus ir sudėtį bendru sutarimu nustatė Gvinėjos pereinamojo laikotarpio suinteresuotosios šalys.3. Apsaugos priemonės, numatytos pagal 9-ąjį ir ankstesnius EPF šiuo metu vykdomose programose ir projektuose, bus visiškai panaikintos paskelbus rinkėjų sąrašą ir dekretą dėl rinkimų datos ir oficialios rinkimų agitacijos kampanijos pradžios datos nustatymo.4. Tęsiant Tarptautinio valiutos fondo (TVF) programos įgyvendinimą ir atnaujinant skolos sumažinimo pagal labai įsiskolinusių neturtingų šalių (LĮNŠ) iniciatyvą procesą, Europos Sąjunga galėtų skirti 8 mln. EUR, kad Europos investicijų bankui būtų padengti įsiskolinimai už paskolas, suteiktas iš 10-ojo EPF B paketo. Šios lėšos galės būti naudojamos oficialiai pasibaigus kandidatūrų į prezidento postą iškėlimo procedūrai ir patvirtinus, kad rinkimuose nedalyvaus NDVT pirmininkas bei nariai ir pereinamojo laikotarpio Vyriausybės Ministras Pirmininkas.5. Po parlamento bei prezidento rinkimų ir deputatų paskyrimo į nacionalinę asamblėją bus pasirašytas Gvinėjos bendradarbiavimo strategijos dokumentas ir nacionalinė orientacinė programa, kurių biudžetas – apie 237 mln. EUR. Atliekant 10-ojo EPF tarpinę peržiūrą, kurios išvadas numatyta pateikti 2010 m., bus nagrinėjami įgyvendinimo rezultatai ir galėtų būti nuspręsta iš naujo įvertinti Gvinėjai skirtą paketą.“Be to, 2009 m. liepos 27 d. sprendime nustatyta, kad Europos Sąjunga 24 mėnesius stebės padėtį Gvinėjoje. Šiuo laikotarpiu, siekiant paremti pereinamąjį laikotarpį, pagal Kotonu susitarimo 8 straipsnį su Gvinėjos Vyriausybe buvo aktyviau palaikomas dialogas politinio, teisminio bei ekonominio valdymo srityse.Sprendime 2009/618/EB taip pat numatytas reguliarus jo peržiūrėjimas atsižvelgiant į periodinio stebėjimo misijų išvadas ir Europos Sąjungos teisė keisti atitinkamas priemones atsižvelgiant į pereinamojo laikotarpio plano įsipareigojimų, ypač nustatytų dalyje „Žmogaus teisės, teisinė valstybė ir valdymas“, vykdymo eigą.Po Tarybos priimto sprendimo 2009/618/EB Gvinėja padarė didelę pažangą įgyvendindama šį veiksmų planą. 2010 m. balandžio 7 d., gegužės 31 d. ir rugsėjo 10 d. Komisijos nario A. Piebalgo raštais Gvinėjai buvo pranešta, kad, ES nuomone, šalis įgyvendino tris pirmuosius veiksmų plano įsipareigojimus. Taigi buvo užbaigtos 9-ojo ir ankstesnių EPF priemonės. Dėl šios pažangos taip pat buvo galima pradėti įsiskolinimų EIB už paskolas, suteiktas iš EPF išteklių, padengimo procedūrą tęsiant TVF programos įgyvendinimą ir atnaujinant skolos sumažinimo pagal labai įsiskolinusių neturtingų šalių iniciatyvą procedūrą.Po Tarybos priimto sprendimo 2009/618/EB Konakryje buvo surengtos dvi Europos Sąjungos stebėjimo misijos. Per pirmąją misiją (2010 m. kovo mėn.) pastebėta tam tikra pažanga įgyvendinant veiksmų planą – įgyvendintas pirmas įsipareigojimas ir iš dalies įgyvendintas antras įsipareigojimas. Antroji Europos išorės veiksmų tarnybos misija vyko 2011 m. kovo 3–4 d. po neseniai įvykusių teigiamų Gvinėjos politinės padėties pokyčių: 2010 m. gruodžio 21 d. pareigas eiti pradėjo teisėtas prezidentas ir po prezidento rinkimų, įvykusių pirmą kartą po šalies nepriklausomybės surengus atvirus ir konkurencingus rinkimus, kurie yra labai svarbus perėjimo prie demokratijos etapas, paskirta naujoji vyriausybė. Vienas iš misijos tikslų buvo patikrinti veiksmų plano svarbą susiklosčius naujoms politinėmis aplinkybėms. Iš tiesų dar reikia įgyvendinti paskutinį įsipareigojimą, kuriuo remiantis 10-ojo EPF bendradarbiavimo strategijos dokumento ir nacionalinės orientacinės programos pasirašymas su Gvinėja priklauso nuo laisvų ir skaidrių rinkimų surengimo ir deputatų paskyrimo.Per misiją nustatyta, kad žmogaus teisių, teisinės valstybės ir valdymo srityje padaryta tokia pažanga:-  padaryta nemaža pažanga grįžtant prie konstitucinės tvarkos – po laisvų ir skaidrių rinkimų pareigas eiti pradėjo prezidentas ir paskirta civilinė vyriausybė,-  kalbant apie žmogaus teisių apsaugą, padaryta didelė pažanga: į laisvę paleisti per antrojo prezidento rinkimų turo neramumus sulaikyti žmonės; uždaryti arba uždaromi neteisėti kalėjimai; išgriautos karinės užtvaros,-  kalbant apie tinkamą finansų valdymą, imtasi valstybės finansų konsolidavimo priemonių ir rengiamos kitos priemonės,-  nuo 2011 m. pradžios vėl įgyvendinami saugumo sektoriaus reformos veiksmai, pavyzdžiui, kovo 28–31 d. Gvinėja Konakryje surengė nacionalinį saugumo sektoriaus reformos seminarą.Atsižvelgdama į stebėjimo misijos išvadas ir rekomendacijas, Komisija kartu su Europos Sąjungos vyriausiąja įgaliotine užsienio reikalams ir saugumo politikai siūlo Tarybai priimti toliau pateikiamą sprendimą, kurio tikslas – peržiūrėti atitinkamas priemones, iškeliant tokias sąlygas:– programos dokumentų pasirašymas ir lėšų mobilizavimas tiesioginei paramai gyventojams (pagrindinės socialinės paslaugos) priklausys nuo to, ar Gvinėja pateiks kompetentingų institucijų parengtą ir patvirtintą smulkų parlamento rinkimų surengimo iki 2011 m. pabaigos tvarkaraštį (datos ir preliminarūs etapai),– finansavimo sprendimai ir realus likusių 10-ojo EPF projektų arba programų įgyvendinimas priklausys nuo to, ar bus surengti laisvi ir skaidrūs parlamento rinkimai.Siūloma apie šią peržiūrą pranešti Gvinėjos valdžios institucijoms, Prezidentui Alpha Condé ir Ministrui Pirmininkui Mohamed Saïd Fofana išsiunčiant priede pateiktą raštą.2011/0173 (NLE)PasiūlymasTARYBOS SPRENDIMASkuriuo iš dalies keičiamos 2009 m. liepos 27 d. sprendime 2009/618/EB dėl konsultacijų su Gvinėjos Respublika pagal AKR ir EB partnerystės susitarimo 96 straipsnį baigimo nustatytos atitinkamos priemonės ir tas sprendimas panaikinamasEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2000 m. birželio 23 d. Kotonu pasirašytą[1] ir 2010 m. birželio 23 d. Uagadugu peržiūrėtą AKR ir EB partnerystės susitarimą[2], ypač į jo 96 straipsnį,atsižvelgdama į Vidaus susitarimą dėl priemonių, kurių reikia imtis, ir tvarkos, kurios reikia laikytis, siekiant įgyvendinti AKR ir EB partnerystės susitarimą[3], ypač į jo 3 straipsnį,atsižvelgdama į bendrą Europos Komisijos ir ES Vyriausiosios įgaliotinės užsienio reikalams ir saugumo politikai pasiūlymą,kadangi:(1) Gvinėjos Respublika padarė pažangą įgyvendindama 2009 m. liepos 27 d. sprendimo dėl konsultacijų su Gvinėjos Respublika pagal Kotonu susitarimo 96 straipsnį baigimo[4] priede nustatytus įsipareigojimus, todėl galima panaikinti atitinkamas priemones.(2) Gvinėjos Respublika padarė pažangą siekdama konstitucinės tvarkos atkūrimo ir demokratinės valdžios – po laisvų ir skaidrių rinkimų pareigas eiti pradėjo prezidentas ir paskirta civilinė vyriausybė.(3) Surengus prezidento rinkimus ir naujajam prezidentui pradėjus eiti pareigas iš dalies įvykdytas paskutinis Sprendime 2009/618/EB nustatytas įsipareigojimas.(4) 4–asis (paskutinis) įsipareigojimas, kuriuo turi baigtis pereinamasis laikotarpis, nebus įvykdytas iki 2011 m. liepos 27 d., kai baigia galioti Sprendimas 2009/618/EB.(5) Todėl, atsižvelgiant į pažangą, padarytą siekiant konstitucinės tvarkos atkūrimo, reikia atnaujinti atitinkamas priemones įtraukiant padarytą pažangą, priimant šį sprendimą ir panaikinant Sprendimą 2009/618/EB,NUSPRENDĖ:1 straipsnisSprendimu 2009/618/EB pagal Kotonu susitarimo 96 straipsnio 2 dalies c punktą priimtos atitinkamos priemonės keičiamos naujomis atitinkamomis priemonėmis, išdėstytomis priede pateiktame rašte.2 straipsnis2009 m. liepos 27 d. Sprendimas 2009/618/EB dėl konsultacijų su Gvinėjos Respublika pagal AKR ir EB partnerystės susitarimo 96 straipsnį baigimo panaikinamas.3 straipsnisŠis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje .Jis galioja 12 mėnesių. Jei reikės, po pradinio 6 mėn. laikotarpio jis bus peržiūrėtas atsižvelgiant į Europos Sąjungos misijos Gvinėjoje išvadas.Priimta Briuselyje [data]Tarybos varduPirmininkasPRIEDASRašto projektasGerb. Prezidente,Gerb. Ministre Pirmininke,Europos Sąjunga džiaugiasi Gvinėjos Respublikos padaryta pažanga siekiant konstitucinės tvarkos atkūrimo, ypač po to, kai 2010 m. surengti taikūs prezidento rinkimai ir savo pareigas pradėjo eiti teisėtai išrinktas prezidentas bei paskirta civilinė vyriausybė. Neseniai surengti prezidento rinkimai – tai pirmieji tikrai atviri ir konkurencingi rinkimai po Gvinėjos nepriklausomybės paskelbimo, be to, labai svarbus žingsnis grįžtant prie demokratinio teisėtumo.Dabar jūsų laukia didžiulė užduotis – užtikrinti šalies stabilumą ir ekonominį augimą –, kurios jau ėmėtės, priimdami plačių užmojų reformų programą. Suvokdama ekonominius ir socialinius sunkumus, su kuriais susiduria Gvinėja, ir siekdama padėti jums šiuo paskutiniu, tačiau svarbiu politinio perėjimo laikotarpiu, Europos Sąjungos Taryba nusprendė peržiūrėti su paskutiniu Europos Sąjungos ir Gvinėjos Respublikos bendradarbiavimo atnaujinimo etapu susijusias sąlygas, t. y. 10–ojo Europos plėtros fondo (EPF) šalies strategijos dokumento ir nacionalinės orientacinės programos, kurie bus taikomi bendradarbiavimui su Gvinėja iki 2013 m., pasirašymą.Taikydama šį sprendimą Europos Sąjunga galės su Gvinėjos Respublika pasirašyti šalies strategijos dokumentą ir nacionalinę orientacinę programą iškart po to, kai jie bus parengti ir kai Gvinėjos institucijos atsiųs Europos Sąjungai oficialų pranešimą su smulkiu kompetentingų institucijų parengtu ir patvirtintu parlamento rinkimų surengimo iki 2011 m. pabaigos tvarkaraščiu.Pasirašius šalies strategijos dokumentą ir nacionalinę orientacinę programą bus galima mobilizuoti tiesioginei paramai gyventojams (pagrindinėms socialinėms paslaugoms) skirtas lėšas. Be to, bus galima tęsti techninį kitų šiuose dokumentuose numatytų projektų ir programų vertinimą, tačiau lėšas jiems mobilizuoti bus galima tik po to, kai bus surengti laisvi ir skaidrūs parlamento rinkimai.Europos Sąjungos manymu, prezidento rinkimai yra svarbiausi pereinant prie demokratijos, tačiau parlamento rinkimai ir naujo demokratiškai išrinkto parlamento veiklos pradžia itin svarbūs užbaigiant perėjimą prie demokratijos ir nustatant visą demokratinę sistemą. Europos Sąjunga tikisi, kad parlamento rinkimai bus surengti ne vėliau kaip 2011 m. paskutinį ketvirtį (kaip paskelbė valdžios institucijos), ir pasirengusi finansiškai paremti rinkimų organizavimą (preliminari suma – 5 mln. eurų).Europos Sąjunga įsipareigoja pagal Kotonu susitarimo 8 straipsnį toliau palaikyti reguliarų politinį dialogą su vyriausybe pagrindiniais šio susitarimo klausimais, kaip antai žmogaus teisių, demokratinių principų ir teisinės valstybės, nacionalinio susitaikymo, nebaudžiamumo nutraukimo ir politinio, teisminio bei ekonominio valdymo reformų ir saugumo sektoriaus reformų klausimais.Gvinėjos Respublikos vyriausybė, įgyvendindama plačių užmojų tvaraus ekonominio augimo ir savo gyventojų gerovės atkūrimo planus, gali ir toliau tikėtis Europos Sąjungos paramos ir pagalbos.PagarbiaiPriimta Briuselyje [data]Europos Sąjungos varduPRIEDAS. ĮSIPAREIGOJIMŲ APRAŠASGvinėjos įsipareigojimai | ES įsipareigojimai |1. 1. Kompetentingų institucijų parengtas ir patvirtintas smulkus parlamento rinkimų surengimo iki 2011 m. pabaigos tvarkaraštis (datos ir preliminarūs etapai / pasirengimo priemonės) | 1.1. 10-ojo EPF bendradarbiavimo strategijos dokumento ir nacionalinės orientacinės programos pasirašymas, kai tik bus užbaigtos jų programos 1.2. Bendradarbiavimo strategijos dokumente ir nacionalinėje orientacinėje programoje numatytų projektų arba programų techninis įvertinimas 1.3. Lėšų, skirtų tiesioginei paramai gyventojams, mobilizavimas |2. Laisvų ir skaidrių parlamento rinkimų surengimas | 2.1. Finansavimo sprendimai ir realus likusių 10-ojo EPF projektų arba programų įgyvendinimas |[1] OL L 317, 2000 12 15, p. 3.[2] OL L 287, 2000 11 4, p. 3.[3] OL L 317, 2000 12 15, p. 376, iš dalies pakeistas OL L 247, 2006 9 9, p. 48.[4] OL L 214, 2009 8 19, p. 34.